Kkooti enkulu etawululula enkayana erangiridde olwa nga 15th December 2022, kwegenda okuwa ensala yaayo ku butuufu bwendagaano eyakolebwa wakati wa government ya Uganda ne Kampuni yomuyitale Enrica Pinneti eya VINCI coffee company ltd, egikkiriza okugula n’okusuubula emmwanyi za Uganda.
Omulamuzi wa kkooti eno Emmanuel Baguma alagidde enjuuyi zombi okuteekamu empoza zabwe mu buwandiike obutasukka nga 31st October 2022.
Mu May omwaka guno akakiiko ka parliament ak’ebyobusuubuzi kaalagira government okusazaamu bunnambiro endagaano eyo bwekaakizuula nti yalimu ebirumira bingi era ebikontana n’amateeka.
Bannamateeka era nga balimi ba mmwanyi Henry Byansi ne Micheal Aboneka beebaakuba government mu mbuga, nga bawakanya endagaano eno nti emenya semateeka weggwanga era nga basaba kkooti egisazeemu bunnambiro.
Bagamba minister w’ebyensimbi Matia Kasaija bweyali akola endagaano eno, teyasooka kwebuuza ku bitongole ebikwatibwako okuli; ministry ya Agriculture, Uganda Coffee Development Authority, Abalimi b’emmwanyi n’abasuubuzi, solicitor General, Uganda Investment Authority, n’abalala.
lug_Latn lug_Latn lug_Latn lug_Latn lug_Latn